अनिल यूं तो कमर्शियल फ़िल्मों में ही काम करते रहे लेकिन प्रयोग के तौर पर उन्होंने कुछ मीनिंगफुल फ़िल्में भी की हैं। वे अक्सर विवादों से दूर ही रहते हैं और देश में चल रही राजनीतिक और सामाजिक घटनाओं से संबंधित सवालों पर पॉलिटिकली करेक्ट ही रहे हैं। वे सलमान खान की मेगास्टारर फ़िल्म रेस 3 में नज़र आने वाले हैं। 1979 में फ़िल्म ‘हमारे तुम्हारे’ से अपने करियर की शुरूआत करने वाले अनिल को लीड रोल फ़िल्म ‘वो 7 दिन’ में मिला था। खास बात ये है कि अनिल कपूर अपने करियर की सबसे बड़ी हिट फ़िल्म मि. इंडिया के लिए पहली चॉइस नहीं थे। इस रोल के लिए पहले अमिताभ बच्चन के नाम पर विचार किया गया था।